ELEKTROTEHNIČKI FAKULTET

UNIVERZITETA U SARAJEVU

Broj:

Datum: 26.9.2022. godine

Komisija za pripremanje prijedloga za izbor akademskog osoblja u naučnonastavno zvanje asistent za naučnu oblast “Računarstvo i informatika“na Odsjeku za računarstvo i informatiku, za prijem u radni odnos s punim radnim vremenom (jedan izvršilac), u sastavu:

**red. prof. dr Selma Rizvić**, dipl. ing. el. (naučna oblast “Računarstvo i informatika“), predsjednik

**red. prof. dr Željko Jurić**, dipl. ing.el. (naučna oblast “Računarstvo i informatika“), član

**doc. dr. Senka Krivić**, dipl. ing. el. (naučna oblast “Računarstvo i informatika“), član

# VIJEĆU ELEKTROTEHNIČKOG FAKULTETA

# S A R A J E V O

Odlukom Vijeća Univerziteta u Sarajevu - Elektrotehničkog fakulteta, broj 01-4846/22, od 16.9.2022. godine, imenovana je Komisija (u gore navedenom sastavu) za pripremanje prijedloga za izbor jednog izvršioca u naučnonastavno zvanje asistent za naučnu oblast “Računarstvo i informatika” na Odsjeku za računarstvo i informatiku, za prijem u radni odnos s punim radnim vremenom, o čemu podnosi sljedeći:

# I Z V J E Š T A J

**A) PODACI**

Na raspisani konkurs objavljen dana 15.7.2022. godine u dnevnom listu “Dnevni avaz” i na web stranicama Univerziteta u Sarajevu i Elektrotehničkog fakulteta za izbor akademskog osoblja u naučnonastavno zvanje asistent za naučnu oblast “Računarstvo i informatika”, u radni odnos sa punim radnim vremenom – jedan izvršilac, na Odsjeku za računarstvo i informatiku, u datom roku prijavio se jedan kandidat:

1. Amina Mević, magistar fizike

Viši stručni saradnik za personalne i opšte poslove je sačinio potvrdu o blagovremenosti i potpunosti (urednosti) prijave na raspisani Konkurs broj: 09-444/22 od 1.9.2022. godine i konstatovano je:

- Prijava kandidatkinje Amine Mević zavedena pod brojem 01-4236/22 od 27.7.2022. godine je blagovremena i potpuna (uredna) u skladu sa uslovima utvrđenim Konkursom.

.

**1) Amina Mević**

***Biografski podaci***

Amina Mević je rođena **\*\*\*\*\* navedeno u izvještaju komisije \*\*\*\*\*** u **\*\*\*\*\*navedeno u izvještaju komisije \*\*\*\*\***. Po završetku srednjoškolskog obrazovanja upisuje se na Univerzitet u Sarajevu – Prirodno-matematički fakultet, smjer fizika, na kome je završila:

* Prvi ciklus studija, 19.12.2020. godine i stekla zvanje bakalaureat/bachelor-fizike, smjer opća fizika, s prosječnom ocjenom 9,50.
* Drugi ciklus studija, 18.12.2021. godine i stekla zvanje magistar fizike, smjer opća fizika, s prosječnom ocjenom 9,83.

U biografiji kandidat navodi da je u dosadašnjem školovanju stekla titulu najboljeg studenta Univerziteta u Sarajevu nakon prvog i drugog ciklusa, te da je dobila zlatnu značku Univerziteta u Sarajevu nakon prvog i drugog ciklusa. Od 2019-2020. godine radila je kao nastavnica/profesorica fizike u nekoliko osnovnih i srednjih škola. Obavljala je poslove data analyst-a u Atlantu BH, a trenutno je angažirana na projektu „Primjena kompleksnih laserskih polja i terahercnog zračenja u fizici jakih polja i atonauci“, pod rukovodstvom prof. Dejana Miloševića. Posjeduje sljedeće vještine: Microsoft Office / Microsoft Teams / Wolfram Mathematica / FORTRAN 779095 / LaTeX / Izvrsno vladanje Google alatima i alatima paketa G-Suite for education / Gnuplot / Kahoot / GeoGebra / Osnove programiranja (Python C++ C) / Python.

**B) PRIJEDLOG SA OBRAZLOŽENJEM**

Komisija je razmotrila i ocijenila prijave kandidata referirajući se na:

1. Članove Zakona o visokom obrazovanju Kantona Sarajevo (Službene novine Kantona Sarajevo, br. 33/17):

* Član 96. (Uslovi za izbor u naučnonastavna zvanja), tačka a): "Uslovi za izbor u naučnonastavna zvanja su - asistent: završen ciklus studija koji se vrednuje sa najmanje 300 ECTS bodova i sa najnižom prosječnom ocjenom 8 ili 3.5";
* Član 119. (Izbor člana akademskog osoblja), stav (1): ''Član akademskog osoblja se bira za naučnu/umjetničku oblast ili za nastavni predmet odnosno grupu nastavnih predmeta u okviru naučne/umjetničke oblasti. Broj naučnih/umjetničkih oblasti za koje se može izvršiti izbor člana akademskog osoblja utvrđuje se statutom visokoškolske ustanove'';

1. Član Statuta Univerziteta u Sarajevu:

* Član 194. (Uvjeti za izbor u nastavno-naučna zvanja), stav (1) tačka a): ''Uvjeti za izbor akademskog osoblja u nastavno-naučna zvanja na Univerzitetu su - asistent: odgovarajući univerzitetski stepen sa najmanje 300 ECTS bodova i najnižom prosječnom ocjenom 8 ili 3,5”;

Na osnovu uvida u priloženu dokumentaciju i navedenih podataka kandidata, našeg ličnog uvida u cjelokupni nastavni, naučnoistraživački i stručni rad kandidata, te na osnovu Potvrde o potpunosti/blagovremenosti prijave na raspisani konkurs broj: 01-4236/22 od 27.7.2022. godine, Komisija za pripremanje prijedloga je, referirajući se na citirane članove Zakona o visokom obrazovanju Kantona Sarajevo, Statuta Univerziteta u Sarajevu, te dosadašnju praksu Univerziteta u Sarajevu - Elektrotehničkog fakulteta, mišljenja da:

Prijavljeni kandidat ispunjava formalno-pravne uslove za izbor u nastavnonaučno zvanje asistent, shodno navedenim članovima Zakona o visokom obrazovanju i Statuta Univerziteta u Sarajevu.

Na osnovu izloženog, Komisija za pripremanje prijedloga za izbor akademskog osoblja u

naučnonastavno zvanje asistent, jedan izvršilac, za naučnu oblast "Računarstvo i informatika" na Odsjeku za računarsvo i informatiku, za prijem u radni odnos sa punim radnim vremenom **jednoglasno predlaže Vijeću Univerziteta u Sarajevu - Elektrotehničkog fakulteta da se kandidat:**

**Amina Mević, magistar fizike**

**izabere u naučnonastavno zvanje asistent, u radni odnos sa punim radnim vremenom, za oblast: “Računarstvo i informatika” na Odsjeku za računarsvo i informatiku.**

Sarajevo, 26.9.2022. godine

**KOMISIJA**

red. prof. dr Selma Rizvić, dipl. ing. el., predsjednik

...............................................................................................

red. prof. dr Željko Jurić, dipl.ing.el., član

...............................................................................................

doc. dr. Senka Krivić, dipl. ing. el., član

...............................................................................................